Jujuy

**Jujuy** () is a province o Argentinae, locatit in the extreme northwast o the kintray, at the borders wi Chile an Bolivie. The anerlie neebourin Argentine province is Salta tae the east an sooth.

## History
Pre-Columbie indwallers, who later mixed wi the Incas durin thair expansion period, practicit agricultur an domesticatit the guanaco. Thay haed huts made o mud, an erectit stane fortresses tae pertect thair veelages. An example o such fortresses is Pucará de Tilcara, Pucará meanin "fortress" (wird uised for the Argentine combat aircraft Pucara an aw).

In 1593, a sma dounset wis erectit in the Jujuy glen bi the effort o Francisco de Argañaraz y Murguía. In spite o the attacks o the Calchaquíes an Omaguacas aborigines, the population an activity o the veelage consolidatit an grew.

At the end o the 17t century, the customs tae the Viceroyalty o Peru wis transferred frae Córdoba tae Jujuy.

Wi the separation frae Peru an the creation o the Viceroyalty o the Río de la Plata, Jujuy lost its importance an its population stairtit tae diminish.

Durin the Mey Revolution an the battles for the unthirldom o the *Unitit provinces o the Sooth*, mony confrontations teuk place in Jujuy acause the Spainyie concentratit thair forces in Peru. The fowk o Jujuy haed tae endur the Jujuy Exodus, a massive evacuation wi a scorched yird policy, led bi General Manuel Belgrano. Feenally the Spainyie surrendered,  but the war seriously affectit the economy o the aurie.

Efter a series o internal conflicts, the province declared its autonomy frae Tucumán an Salta Provinces on 18 November  1834. Jujuy stairtit a gradual process o economic an social impruivement, an at the end o the 19t century, the succarcane industrie arose. At the beginnin o the follaein century, the railwey awready connectit the province wi Buenos Aires, an La Paz, Bolivie.

Hivy industry first arrivit in Jujuy at the haund o General Manuel Savio, a presidential economic advisor who, in 1945, haed Argentinae's first modren steel mill instawed in Jujuy. In 1969, Jujuy joined ile-rich neebourin Salta Province wi the discovery o petroleum bi the state-awned YPF.

## Geografie an climate
Thare are 3 main auries in Jujuy; the Altiplano, a 3,500 meters heich plateau wi peaks o 5,000 metres, covers maist o the province. The Río Grande o Jujuy cuts throu the Quebrada de Humahuaca canyon, o hichts atween 1,000 an 3,500 metres. Tae the sootheast, the sierras descends tae the Gran Chaco region.

The vast difference in hicht an climate produces desert auries such as the Salinas Grandes salt mines, an subtropical Yungas jungle.

In spite o the different auries, the terrain o the province is mainly arid an semi-desertic, except for the *El Ramal* glen o the San Francisco River. Temperatur difference atween day an nicht is wider in heicher launds, an precipitations are scarce ootside the temperate aurie o the San Francisco River.

The Grande River an the San Francisco River are fed bi the Bermejo River. The *San Juan*, *La Quiaca*, *Yavi* an *Sansana* are fed bi the Pilcomayo River.

## Economy
Jujuy's economy is moderately unnerdevelopit, yet vera diversifeed.  Its 2006 economy wis an estimatit US$3 billion, or, US$4,900 per caipita (ower 40% belaw the naitional average).

Jujuy is, despite its landwart profile, no pairticularly agrarian. Agricultur contributes aboot 10% tae ootput an the main agricultural activity is succarcane. Its processin represents mair nor hauf o the province's gross production, an 30% o the naitional succar production. The seicont agricultural activity is the tobacco, cultivatit in the sootheastren glen, as a major naitional producer.

Ither crops include beans, citrus an tomatoes, an ither vegetables for local consumption. Cattle an goats are raised on a sma scale, mainly for local dairies, an llamas, vicuñas an guanacos are raised in significant nummers for oo.

Manufacturin is mair prominent in Jujuy than in some neebourin provinces, addin 15% tae its economy. Jujuy is the seicont lairgest Argentine producer o iron, uised bi the *Altos Hornos Zapla* steel mill. Ither industrial activities include minin for construction material, petroleum extraction at *Caimancito*, salt production frae *Salinas Grandes* salt basin, an the paper production feed bi the Jujuy's forests wi 20% o the industrial product o the province.

The province haes been servit syne 1967 bi the Gobernador Horacio Guzmán Internaitional Airport.

## Tourism

An important an still growin activity, tourism in the aurie brings a nummer o Argentine tourists (80%), tourists frae ither Sooth American kintras (12%) an Europeans (7%). Maist tourists heid for San Salvador de Jujuy tae stairt thair sploration o the province. The Horacio Guzmán internaitional airport, 34&nbsp;km frae San Salvador, connects the province wi Buenos Aires, Córdoba, an some destinations in Bolivie.

Apairt frae the fantastic contrast o laund colours an formations, tourists are attractit bi the strang aboriginal ruits in the cultur o Jujuy an aw. Aymará an Quechua culturs coexist in the aurie, an ruins o the Incas are well conservit.

Tourists who come tae Jujuy veesit the aurie o the Quebrada de Humahuaca an its Cerro de los Siete Colores, Pucará de Tilcara, *Salinas Grandes* an mony sma touns. Ither less frequent destinations include the Calilegua Naitional Pairk in the Yungas jungle, La Quiaca, *Laguna de Pozuelos*, an *Laguna Guayatayoc*.

## Poleetical diveesion
The province is dividit intae 16 depairtments (in the Spainyie leid, *departamentos*).

Depairtment (Caipital):

# Cochinoca (Abra Pampa)
# El Carmen (El Carmen)
# Doctor Manuel Belgrano (San Salvador de Jujuy)
# Humahuaca (Humahuaca)
# Ledesma (Libertador General San Martín)
# Palpalá (Palpalá)
# Rinconada (Rinconada)
# San Antonio (San Antonio, Jujuy)
# San Pedro (San Pedro)
# Santa Bárbara (Palma Sola, Jujuy)
# Santa Catalina (Santa Catalina)
# Susques (Susques)
# Tilcara (Tilcara)
# Tumbaya (Tumbaya)
# Valle Grande (Valle Grande)
# Yavi (La Quiaca)

## References

## Freemit airtins
*Offeecial ''Provincia de Jujuy'' wabsteid -